კურტ ალდერი

კურტ ალდერი (გერმ. Kurt Alder; დ. 10 კვირკვე, 1902, ხოჟუვი, გერმანიაშ იმპერია — ღ. 20 მანგი, 1958, კელნი, გფრ) — გერმანალი ქიმიკოსი, ალკადიენეფიშ სინთეზიშ (დილსი-ალდერიშ რეაქცია) გეშა გინოჩეს ნობელიშ პრემია ქიმიაშ დარგის 1950 წანას (ოტო დილსიწკჷმა ართო). დილსიშ დო ალდერიშ ციკლურ ორგანული ნაერთეფიშ სინთეზიშ მეთოდის უკულ გიარსხუ სინთეზური კაუჩუკიშ დო პლასტმასიშ მასიური წარმებაშ გოვითარაფაქ. კურტ ალდერი გურაფულენდჷ ქიმიას ბერლინიშ უნივერსიტეტის დო უკულ კილიშ უნივერსიტეტის, სოდეთ 1926 წანას თხილუ ოდოქტორე დისერტაცია ოტო დილსიშ ხემანჯღვერობათ. 1934 წანაშე ალდერი რდჷ კილიშ უნივერსიტეტიშ ქიმიაშ ლექტორი. 1936 წანაშე მუშენდჷ ქიმიურ დო ფარმაცევტიულ კომპანია IG Farben-ს. 1940 წანაშე ალდერი რდჷ კელნიშ უნივერსიტეტიშ ექპერიმენტალური ქიმიაშ პროფესორი. რე შხვადოშხვა მენცარული რკვიებეფიშ, ნაჭარეფიშ დო პუბლიკაციეფიშ ავტორი.

რესურსეფი ინტერნეტის

 კურტ ალდერი Nobelprize.org-ის
  English Translation of Diels and Alder's seminal 1928 German article that won them the Nobel prize. English title: 'Syntheses of the hydroaromatic series'; German title "Synthesen in der hydroaromatischen Reihe".

კატეგორია:გერმანალეფი
კატეგორია:გერმანალი ქიმიკოსეფი
კატეგორია:გერმანალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ქიმიაშ დარგის
კატეგორია:დუნაბადი 1902
კატეგორია:ნაღურა 1958